da en da nl ca da da da es da da da da da da da da da da nn da da pl da da da da nb da da da en da da da da da da da da de da da da da da da da da da da da da da nl da en da da es nl da
Efterårsferie på Krigsmuseet: I krig for Christian 4. | Krigsmuseet
15.9.2022 12:38:57 CEST | Krigsmuseet
Med ringridning, kanonladning, flag-tydning og udklædning i både kjole og rustning kan børnefamilier udmærke sig til at indgå i Christian 4.s helt egen ridderorden ”Den væbnede arm”
Denne efterårsferie står i Christian 4.s tegn på Krigsmuseet. Vi spoler tiden tilbage til de dramatiske krige i 1600-tallet, hvor Christian 4.s Tøjhus, som Krigsmuseet i dag har til huse i, bliver fyldt med krigshistoriske aktiviteter for børnefamilier.
Kongen skal nemlig forberede sig til krig mod svenskerne og har brug for de klogeste og dygtigste riddere i sin ridderorden.
Undervejs i træningen skal man både træne færdigheder som våbenkendskab og kanonladning, men det er også vigtigt at bevise, man kan klæde sig som en rigtig adelsperson og skrive så flot som selveste kongen.
Krigsmuseet holder til i en over 400 år gammel bygning, der var en del af landets måske vigtigste flådebase. Her blev skibene ladt med krudt og kugler, før de sejlede i krig - for eksempel med svenskerne!
Til efterårsaktiviteterne vil der blive fortalt historier om kongen selv, hans tid og de bygninger og ting, vi stadig kan se i dag i København og Danmark.
Det bliver både lærerigt og sjovt!
Læs mere på: https://natmus.dk/museer-og-slotte/krigsmuseet/det-sker/efteraarsferie-paa-krigsmuseet/
Målgruppe: Anbefalet for familier med børn i alderen 5-9 år.
Pris 65 kr. per barn inkl. opgavehæfte og eget tegnet flag.
Periode for efterårsferieaktiviteter: mandag til fredag i efterårsferien fra kl. 10.00-15.00 (17.10-21.10). Der er altså eksklusivt åbent om mandagen.
Tlf:41 20 60 42son@natmus.dk
41 20 60 80http://krigsmuseet.dk
På Krigsmuseet kommer du tæt på Danmarks krige og krigshistorie.I vores udstillinger kan du rejse med en ung dansk soldat til det krigshærgede Afghanistan, gå på opdagelse blandt modellerne af historiske krigsskibe fra den danske flåde, udforske historierne om 21 danske krige de seneste 500 år og se nærmere på vores skatkammer, der rummer enestående krigsklenodier fra hele verden.
Følg pressemeddelelser fra Krigsmuseet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Krigsmuseet
Foredrag: Katastrofe, krig og kaos i 186422.9.2022 08:00:00 CEST | Pressemeddelelse
Med et skæbneslag blev Danmark revet itu i 1864. En tredjedel af riget blev taget, 40% af befolkningen udgik og landet blev for alvor en småstat. Men et ufortalt kapitel i historien om 1864 er, at krigens død og ødelæggelse spredte sig til alle niveauer af samfundet. Jens Jacob Beck fra Historiecenter Dybbøl Banke fortæller til næste Fad & Foredrag
Foredrag: Sådan ændrede Operation Bøllebank Danmarks udenrigspolitik15.8.2022 10:20:50 CEST | Pressemeddelelse
Operation Bøllebank er en af de mest omtalte danske militæroperationer i nyere tid. Udover at være første gang, danske soldater var i kamp siden 2. Verdenskrig, blev operationen også udgangspunktet for en ophedet debat om dansk krigsdeltagelse. Pensioneret oberst Lars Møller fortæller til næste Fad & Foredrag.
Krigsmuseet er nu klar med nye foredrag i efteråret1.8.2022 09:00:00 CEST | Pressemeddelelse
Efterårets program for foredragsrækken Fad & Foredrag på Krigsmuseet er nu klar – det byder på alt fra Lars Møllers fantastiske historie om Operation Bøllebank til det dramatiske stormløb på København og en masse andet.
Krigsmuseet står på cyklen til sommer13.6.2022 10:40:16 CEST | Pressemeddelelse
Et nyt kulturfanspot danner ramme for cykelsommeren på Krigsmuseet. Der er cykelfeber i de gamle haller og du er inviteret.
Foredrag: Sådan har danskere bekæmpet pirater ved Afrikas kyster30.5.2022 09:32:48 CEST | Pressemeddelelse
I nogle af verdens farligste farvande har danskere i mange år ydet en indsats mod pirateri. Til denne måneds Fad & Foredrag fortæller seniorforsker Katja Lindskov Jacobsen fra Center for Militære Studier om det danske forsvars antipirateri-aktioner ved Afrikas øst- og vestkyst.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022